पंचकूला। महंगाई, भ्रष्टाचार और घोटालों के खिलाफ शुक्रवार को भाजपा-हजकां के सैकड़ों कार्यकर्ताओं ने जिला सचिवालय में प्रदर्शन कर गिरफ्तारियां दीं। प्रदर्शनकारियों को नियंत्रित करने के लिए भारी संख्या में पुलिस बल तैनात रहा। यह प्रदर्शन एनडीए के निर्देश पर पूरे देश में आयोजित किया गया। कार्यकर्ताओं ने जिला सचिवालय के बाहर केंद्र सरकार के खिलाफ जमकर नारेबाजी की। कार्यकर्ताओं को गिरफ्तार करने के बाद सेक्टर-5 चौक के नजदीक छोड़ दिया गया।